Diari Oficial de la Generalitat Valenciana


Sumari del DOGV 4793, del 08-07-2004 (2004/6940)

Informació pública de l'alternativa tècnica de programa: homologació, pla parcial, avantprojecte d'urbanització i estudi d'impacte ambiental del sector la Solana II, normes subsidiàries de planejament urbanístic d'àmbit municipal.
--------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4793

Data del DOGV
:   08-07-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/6940


Organisme emissor
:   Ajuntament del Fondó de Les Neus

Tipus de document
:   Anunci

Informació pública de l'alternativa tècnica de programa: homologació, pla parcial, avantprojecte d'urbanització i estudi d'impacte ambiental del sector la Solana II, normes subsidiàries de planejament urbanístic d'àmbit municipal. [2004/Q6940]
  
Mitjançant la Resolució de l'alcalde president número 2004/89-4, de data 4 de febrer de 2004, s'ha resolt sotmetre a informació pública la iniciativa formulada per José Manuel Navarro Rodríguez, que actua en nom i representació de la mercantil Trust Vías y Obras, SL, per a portar a terme l'actuació urbanitzadora denominada la Solana II, d'acord amb l'alternativa tècnica de programa també presentada per l'interessat i que comprén els documents següents:
  
1. Programa d'actuació integrada.
  
2. Document d'homologació modificativa.
  
3. Projecte de pla parcial.
  
4. Avantprojecte d'urbanització.
  
5. Estudi d'impacte ambiental.
  
La documentació esmentada està dipositada a la Secretaria de l'ajuntament a l'efecte que es puga examinar, juntament amb l'expedient, pel termini de 20 dies hàbils comptadors des del sendemà de la publicació d'este anunci en el Diari Oficial de la Generalitat Valenciana, d'acord amb el que disposa l'article 46.3 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
Es fa constar que durant el termini esmentat, les persones interessades en este procediment podran formular qualssevol al·legacions que els convinguen segons dret.
  
Així mateix, es fa constar que si, durant els 10 primers dies d'informació pública, alguna persona es compromet a presentar una alternativa tècnica substancialment distinta a la inicial i presta la caució establida reglamentàriament, el termini es prorrogarà per uns altres 20 dies addicionals, amb l'exclusiu i improrrogable objecte de presentar alternatives en competència, d'acord amb l'article 46.4, paràgraf 2n, de la Llei 6/1994.
  
Dins dels cinc dies hàbils següents al del venciment de 20 dies des de la publicació d'este anunci, podran presentar-se proposicions juridicoeconòmiques, en sobre tancat, a l'alternativa tècnica original o una altra o altres que s'haguera presentat en el termini amb la documentació establida en l'article 32.c i d) de la llei esmentada.
  
Durant tot el procediment podran ser objecte de pública consulta les al·legacions i alternatives tècniques que es presenten, a les oficines de l'Ajuntament de Hondón de las Nieves, de 09.00 hores a 13.30 hores, i s'advertix que si el darrer dia hàbil fóra dissabte, es posposarà al següent dia hàbil.
  
Cosa que es fa pública perquè se'n prenga coneixement general i als efectes oportuns.
  
Hondón de las Nieves, 28 de maig de 2004.- L'alcalde: Victoriano Sánchez Botella.
  
Ajuntament d'Hondón de las Nieves